-Նախ՝ նշեմ, որ նման կենտրոն ստեղծելու գաղափարին մեծապես աջակցել է ՀՀ ՊՆ Սպայի տան պետ գնդապետ Գուրգեն Խաչատրյանը։ Մեր հերթական զրույցներից մեկի ժամանակ, երբ ես բարձրաձայնեցի նման մի երիտասարդական կենտրոն ստեղծելու անհրաժեշտության մասին, նա միանգամից ոգեշնչվեց և ասաց, որ իր կողմից ամեն հնարավորը կանի, որպեսզի իմ այդ գաղափարը իրականություն դառնա։ Եվ իսկապես, հաջորդ օրն իսկ, խորհրդակցելով ՊՆ Տ և ՀԿ վարչության պետ, ՔՀԾ 1-ին դասի պետական խորհրդական Վարդան Ավետիսյանի հետ, ինձ ասաց, որ նա և պաշտպանության նախարարության ղեկավարությունը ևս խրախուսում են այդ մտահղացումը, ու ինձ առաջարկեցին կենտրոնը հիմնել Սպայի տան նկուղային հարկում։ Տարածքը, մեղմ ասած, անմխիթար վիճակում էր։ Սկսեցի հիմնանորոգման աշխատանքները` գնդապետ Գ.Խաչատրյանի անմիջական գործուն օժանդակությամբ։ Այսպես գաղափարը օրեցօր դարձավ գործ, և այժմ տեսնում եք այն, ինչ ունենք։